Момчета запалиха два стари автомобила във варненска местност
Автор: Пламена Николова 14:10 / 13.02.2020 Коментари (0) 330
На 10.02. т.г., около 16:30 часа, е получен сигнал за пожар, горящ в л.а. «Рено», паркиран до оградата на частен имот, намиращ се в м-ст «Боровец Север». От огъня е засегнат още един автомобил от същата марка. Двете коли не са били в движение и са използвани за резервни части.
При последвалите действия по разследване на случая е установено, че се касае за умишлен палеж. След проведени незабавни действия по разследване на случая и оперативно – издирвателни дейности е установено, че извършители на деянието са три малолетни момчета. По случая има образувано досъдебно производство, материалите са докладвани на прокурор от Районна прокуратура – Варна.